2. stupeň
	   3. METODICKÝ RAD          
	PODNETY VÝTVARNÉHO UMENIA / 
PROCESY, TECHNIKY a TÉMY 	
Metodický rad využíva mentálne, technologické a formálne procesy ktoré prebiehajú vo výtvarnej tvorbe na formáciu žiakovho myslenia, poznávania sveta a jeho estetického posudzovania. Jednotlivé výtvarné problémy nie sú radené podľa vývojovej chronológie, ale z hľadiska mentálnej prístupnosti a didaktickej efektívnosti. Ukážky výtvarných diel je väčšinou lepšie používať až následne po tvorivej činnosti žiaka, aby sme sa vyhli napodobňovaniu; motivácia má prebiehať skôr ako uvedenie do stavu (procesu vytvárania) – vizuálna forma má vznikať samostatne nezávisle na predobraze. Ťažiskom je zážitok z tvorivého procesu, objavovanie používania vyjadrovacích prostriedkov a techník. Koncepčnú stránku jednotlivých smerov treba žiakom sprístupniť na úrovni ich myslenia.
Sumárnym edukačným cieľom metodického radu je osobne prežiť vybrané tvorivé procesy z ponuky moderného 
a súčasného umenia, učiť sa prijímať a tolerovať rôzne prístupy k tvorbe, spoznávať nové možnosti umeleckého vyjadrovania sveta a posilniť záujem a znalosť výtvarného umenia.	
výtvarný problém	úloha / opis procesu	námetové možnosti
poznámky a ukážky	technické
možnosti	edukačný cieľ	
5. ročník
5.7. kubizmus, futurizmus a konštruktivizmus	a) žiaci spolu s učiteľom analyzujú geometrickú štruktúru predmetov v zátiší (rozkreslia základnú geometriu každého predmetu) a z takto „rozložených“ predmetov skladajú obraz	zátišie, objekt;
hľadanie geometrie vo vnútri všetkých tvarov
následné ukážky: 
kubistická maľba a plastika;
futuristické umenie;
konštruktivizmus vo výtvarnom umení 
a v architektúre	a) kresba 
a maľba (redukovaná farebnosť)
b) objekt (rôzne materiály)	a) základné pochopenie kubistického spôsobu pozerania na svet
b) pochopenie vnútornej geometrickej konštrukcie tvarov	
	b) žiaci navrhujú konštrukciu veže zo základných geometrických prvkov; realizujú malý model				
5.8. surrealizmus	žiaci sa snažia o využitie automatizmu pri výtvarnej činnosti; cieľom sú viac-menej  nezámerné tvarové, farebné a kompozičné rekombinácie a novotvary;
vlastné interpretácie svojich zobrazení	sen;
veci sa môžu dostať do najneočakávanejších spojení
následné ukážky: surrealistické umenie; diskusia  	a) kresba
b) maľba rôznymi farbami 
a náčiním
c) využitie koláže, frotáže 
a montáže
d) kombinácie techník	a) objavovanie nových spojení
b) základné pochopenie surrealistických princípov tvorby	
5.9. abstraktné umenie/lyrická 
a geometrická abstrakcia, informel, tašizmus	žiaci si volia nefiguratívne vyjadrovacie prostriedky v polohe geometrického, lyrického alebo kombinovaného abstraktného prejavu, využívajú škvrnu alebo gesto, primárne vlastnosti farieb, textúry a faktúry povrchov; svoj obraz sa môžu pokúsiť interpretovať (dať mu názov) alebo ho nechať bez názvu	zobrazenie bez vecnosti, prostredníctvom samotných vyjadrovacích prostriedkov
ukážky: 
rôzne polohy abstraktného umenia; minimalizmus;
porovnávanie a diskusia 
o použitých prostriedkoch 
a dosiahnutom výraze
	a) maľba rôznymi prostriedkami a materiálmi
b) kombinácia maľby a koláže	a) pochopenie problematiky nefiguratívnej maľby ako prostriedku sebavyjadrovania
b) rozvoj gestického vyjadrovania
	
6. ročník 
6.5. kinetické a svetelné umenie 

	a) kinetický objekt: žiaci navrhujú a realizujú objekt z ľahkých materiálov, ktorý môže byť napr. zavesený v priestore (drôty, špagát) a reaguje na pohyb vzduchu, alebo je rozhýbaný dotykom	a) pohyb ako téma
b) sci-fi objekt
následné ukážky: 
kinetické umenie;
porovnanie s futurizmom	objekt z rôznych materiálov
(napr. kartón, papier, tenký plech, kombinácia papiera a špajlí, drôtu, špagátu...)	a) pochopenie možností pohybu a rovnováhy
b) pochopenie výrazových možností osvetlenia, svetelného lúča, pohybujúceho sa tieňa...	
	b) svetelný objekt, svetelné umenie: žiaci navrhujú objekt 
- využívajúci matnicu a svietidlo,
- využívajúci svetelný lúč prechádzajúci cez štrbinu,
- využívajúci farebné fólie a svietidlo (baterku)
- kinetický objekt kombinovaný s osvetlením (baterka) a vrhajúci tiene...	a) svetlo ako téma
b) svetelná plastika pre verejné priestranstvo (koncert, oslavu...)
ukážky: svetelné umenie (objekty, inštalácie, akcie, performancie, svetlo na verejných priestranstvách...),
rôzne druhy technológií	objekt z rôznych materiálov (napr. kartón, papier, tenký plech, kombinácia papiera a špajlí, drôtu, špagátu + fólie, svietidlo...)		
6.6. op-art	žiaci rozkreslia tvar predmetu a pozadia do pásov (štvorcov), tak aby vytváral ilúziu priestorovosti  	optické hry
následné ukážky:
umenie op-artu	a) kontrastná čiernobiela (farebná) kresba
b) grafika (čiernobiely linoryt)	a) základné pochopenie optických hier 
v op-artovom obraze
b) rozvoj vizuálnej predstavivosti	
7. ročník
7.5. dada,
neodada	žiaci spracovávajú civilizačný odpadový materiál, reklamy, časti výrobkov (ready-made) a tvoria z nich nové súvislosti (tvar, význam) vo forme obrazu alebo objektu	hravé vytváranie, radenie rôznych prvkov
následné ukážky:
dadaizmus, nový realizmus, pop art, umenie z odpadu;
diskusia	a) kombinácia rôznych materiálov a techník
b) koláž, asambláž
c) akumulácia	a) pochopenie atmosféry a doby dadaizmu
a) základné pochopenie zmyslu pop artu 
a nového realizmu	
7.6. 
akčné umenie	žiaci si pripravia kolektívne alebo individuálne uskutočnenie akcie (happening alebo performancia) v prostredí (interiér, exteriér); akcii možno určiť tému a zameranie, alebo sa bude odvíjať od samotnej činnosti; akciu možno dokumentovať (foto, video), po akcii môže a nemusí ostať nejaký artefakt	radosť z aktívnej účasti, dôraz je na sústredení sa na priamy zážitok 
následné ukážky:
umenie akcie, performancie;
rituály prírodných národov;
porovnanie	do akcií je možné zapojiť rôzne materiály 
a techniky, pohyb, tiež zvuk, chuť, vôňu...	organizovanie vlastnej činnosti 
z hľadiska jej estetického 
a významového prežívania	
8. ročník
8.5. procesuálne umenie; inštalácia

	a) žiaci tvoria objekty (obrazy) z premenlivých materiálov (pigmenty, vosk, papierovina, chlieb, sneh, lepené piliny...), vystavia ich na určitý čas fyzikálnym (poveternostným) vplyvom a sledujú (zaznamenávajú) ich zmeny 	prekvapujúce spôsoby výtvarného vyjadrovania
následné ukážky: procesuálne umenie;
umenie inštalácie; zvuková inštalácia, zvukový objekt,
diskusia	a) využitie chemických 
a fyzikálnych procesov 
b) inštalácia	a) možnosť sledovať premeny vizuálnej podoby artefaktu 
b) pochopenie technických možností zobrazovania procesu zmeny	
	b) zvuková inštalácia (kolektívna práca): žiaci nainštalujú v priestore zvuk (zo záznamu alebo produkovaný zvukovým objektom alebo napr. materiálom, po ktorom kráčajú návštevníci priestoru...) a ktorý sa učia vnímať ako výrazový prostriedok				
8.6. konceptuálne umenie
	žiaci vymyslia obraz alebo sochu; vizualizujú ju vo forme slov tak, aby nápisy (ich inštalácia) čo najviac evokovali nezobrazený predmet...	neprítomnosť predstavovaného, jeho zastúpenie;
pozn.: žiakom väčšínou ešte nemožno vysvetlovať filozofické príčiny a dôsledky konceptualizmu; dôležité je pochopiť ho cez tvorivý postup, samotný proces konceptuálneho vyjadrenia zvoleného motívu; vhodná je diskusia, zdôvodnenie vytvoreného konceptu
následné ukážky:
konceptuálne umenie, projektové umenie	nahradenie obrazu slovom, básňou, opisom, fotografiou, predmetom, projektom	základné pochopenie konceptualizácie predstavy	
9. ročník
9.5. postmoderna
-citácia, prisvojenie, parafráza, dekonštrukcia, synkretizmus	a) spracovanie vybratého výtvarného diela-reprodukcie na svoj spôsob (citácia), alebo jeho kolážovanie, kombinovanie s iným dielom, rozstrihanie a zlepenie v inej podobe...	variovanie, spájanie rozmanitého, rozoberanie 
a spájanie, posuny, ironizovanie, hry s obrazom
ukážky: 
rôzne štylizácie a tendencie zobrazovania;
postmoderné výtvarné umenie a architektúra;
umenie inštalácie;
diskusia

	koláž (roláž, montáž)

	a) pochopenie rozmanitosti vyjadrovacích možností na ich konfrontácii
b) oboznámenie sa s historickými štýlmi a s ich transformovanými polohami v súčasnosti
c) hľadať výraz 
v spájaní rôznosti	
	b) kópia podľa reprodukcie realizovaná rôznymi štýlmi, rukopismi, s rôznym posunom mierky na tom istom obraze...
inšpirované ukážkami rôznorodých štýlov zobrazovania		a) maľba (tempera, suchý pastel, voskový pastel)
b) kombinácia techník		
9.6. intermedialita,
porovnávanie rôznych médií 
/ rôznosť 
a transformácie v umení	žiak spracováva  ten istý motív v rôznych médiách (fotografuje, kreslí, maľuje, modeluje, realizuje ako grafiku, príp. inštaláciu, dizajn, architektúru...); porovnáva výsledky, príp. hľadá možné prepojenie médií		rôzne médiá 
a techniky